— З пэўнага часу школа для мяне — гэта асаблівы сусвет, у якім я жыву. Я не думаў, што школа калісьці стане часткай майго жыцця. Скажу больш: скончыўшы педагагічны ўніверсітэт, я не быў упэўнены, што стану працаваць у школе. Не было ўпэўненасці, што змагу знайсці паразуменне са школьнікамі, што вытрымаю школьную нагрузку. Увогуле, разнастайных няўпэўненасцей было даволі многа. Пры гэтым яшчэ на практыцы, правёўшы першыя ўрокі, улюбіўся ў саму настаўніцкую працу.